《盖公堂》
宋代·李石

林静有集鸟，水濶多潜鱼。
未能急期会，乃更谈清虚。
吾家柱下史，不读城旦书。
偶挟一语契，到官十日初。
仙人水雪容，访我云霞居。
扫地荫修竹，引水浇芙蕖。
吏最果不足，丞负良有余。
深文到穴鼠，百巧呈山狙。
从今结绳内，只可禁网疏。
虽非胶西室，有此指南车。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。